钦定古今图书集成/明伦汇编/人事典/第061卷 > 《远别离》前人
## 钦定古今图书集成/明伦汇编/人事典/第061卷 > 《远别离》前人

《远别离》“古有皇英之二女，乃在洞庭之南，潇湘之浦。
海水直下万里深，谁人不念此离苦。日惨惨兮云冥
冥，猩猩啼烟兮鬼啸雨。我纵言之将何补皇穹窃恐
不照余之忠诚。云凭凭兮欲吼怒，尧舜当之亦禅禹。
君失臣兮龙为鱼，权归臣兮鼠变虎。或言尧幽囚舜
野死，九疑联绵皆相似。重瞳孤坟竟何是，帝子泣兮
绿云间，随风波兮去无还。”恸哭兮远望，见苍梧之深
山。苍梧山崩湘水绝，竹上之泪乃可灭。